Խիստ ուշագրավ է, որ երեկվա հանրահավաքում հեղափոխությունից հետո թերևս առաջին անգամ Նիկոլ Փաշինյանն ամբողջովին նույնացրել է Ռոբերտ Քոչարյանին ու Սերժ Սարգսյանին՝ նրանց դնելով նույն հարթության վրա։ Երրորդ նախագահի «անձեռնմխելիության» շրջանը կարծես մոտենում է ավարտին, ու նա նույնպես անցնելու է մի քանի աղմկոտ քրեական գործերով, այդ թվում՝ Մարտի 1-ի դրվագով։ Մասնավորապես՝ երեկ հայտնի է դարձել, որ կալանք է դրվել Սերժ Սարգսյանի եղբոր՝ Սաշիկ Սարգսյանի բանկային հաշիվներից մեկի վրա, որտեղ առկա է երեսուն միլիոն ամերիկյան դոլար։